# **Felhívás a Korányi Frigyes Szakkollégium XIX. Tudományos Fórumára**

A Semmelweis Egyetem Korányi Frigyes Szakkollégiuma szakmai rendezvénysorozatának keretében **2014. március 6-án és 7-én,** immár tizenkilencedik alkalommal rendezi meg a Korányi Frigyes Tudományos Fórumot.

A Fórum célja, hogy előadási lehetőséget nyújtson fiatal kutatók, klinikusok, gyógyszerészek és TDK munkában részt vevő hallgatók számára, elősegítve a diszciplínák közötti tudományos kapcsolatfelvételt. A bírálóbizottságok vezetésére nemzetközileg is elismert szaktekintélyeket kértünk fel. A legjobb előadók szponzoraink által felajánlott értékes díjakban részesülnek. A tavalyihoz hasonlóan a Fórumot az egyetem nem magyar anyanyelvű hallgatói számára is meghirdetjük, így a konferencia két nyelven, *magyarul és angolul* zajlik majd.

A prezentációk időtartama 10 perc, melyet 5 perces vita követ. A Fórumra való jelentkezés a regisztrációs lap kitöltésével és az absztraktok feltöltésével, elektronikusan történik a [**www.harsfa.sote.hu**](http://www.harsfa.sote.hu) honlapon. Itt a jelentkezési lap kitöltésekor a jelentkezőknek lehetőségük van megjelölni, kutatási témájuk mely szakterülethez kapcsolódik. Hangsúlyozzuk azonban, hogy a szekciók besorolásánál a változtatás jogát fenntartjuk.

Az absztraktoknak tartalmazniuk kell a munka célkitűzését, alkalmazott módszereit, a kapott eredményeket és az ebből levonható következtetések rövid összefoglalását. Mindez szóközökkel együtt maximum 2300 karaktert tehet ki.

Felhívjuk a figyelmet, hogy a beérkezett absztraktok előzetes elbíráláson esnek át. A bíráló bizottság fenntartja a jogot, hogy az általa nem megfelelőnek ítélt előadás-kivonatokat visszautasítsa. Az egyes szekciók legfeljebb 9 előadást tartalmaznak. Az absztraktfüzetben azok az elfogadott előadás-kivonatok is megjelennek, melyek a fenti keretek miatt nem kerülhetnek előadásra.

**Az absztraktok felöltésére 2014. január 12. és február 2. között van lehetőség. Határidő: 2014. február 2. 24:00**

A regisztrációs díj 3000 Ft, melyet az előadóknak a helyszínen kell befizetniük. Vidéki jelentkezőknek korlátozott számban szálláslehetőséget tudunk biztosítani.

A konferenciával kapcsolatos további információk a [**www.harsfa.sote.hu**](http://www.harsfa.sote.hu/) honlapon érhetőek el. A fórummal kapcsolatos levelezés és bővebb tájékoztatás a [**kftf2014@gmail.com**](mailto:kftf2014@gmail.com) e-mail címen, illetve a **06 20 8259631** telefonszámon lehetséges.

Szakmai Bizottság

Korányi Frigyes Szakkollégium